- Hindi News
- National
- कैशलेस के दावे फेल, तहसीलों में स्टांप ड्यूटी के बदले जमकर ली जा रही नकदी
कैशलेस के दावे फेल, तहसीलों में स्टांप ड्यूटी के बदले जमकर ली जा रही नकदी
जिलाप्रशासन नोटबंदी के बाद से लोगों को कैश लेस का पाठ पढ़ा रहा है, लेकिन जिले की सभी तहसीलों में काम-काज नकदी लेकर हो रहे हैं। यहां तक कि गुड़गांव तहसील भी कैश लेस नहीं हो पाई है। लोगों को कैश में पेमेंट करना पड़ रही है। हालांकि कुछ सरकारी कार्यालयों में पीओएस मशीनें उपलब्ध कराई गई हैं, लेकिन उनमें भी पूरी तरह कैश लेस के दावे लागू नहीं हुए हैं। जबकि गुड़गांव जिला प्रशासन कैश लेस के लिए प्रदेशस्तरीय सम्मान भी हासिल कर चुका है।
गुड़गांव में रोजाना लाखों रुपए की स्टांप ड्यूटी रजिस्ट्रेशन जमा होती है। लेकिन पीओएस मशीन नहीं होने से गुड़गांव ही नहीं बल्कि देश के अलग-अलग हिस्सों से आने वाले लोगों से कैश में ही फीस ली जा रही है। इसके अलावा सोहना, मानेसर, पटौदी फर्रुखनगर आदि तहसीलों में भी नकदी में फीस ली जा रही है। ऐसे में जिला प्रशासन द्वारा लिए गए सम्मान पर दो महीने बाद कैश लेस नहीं होने से सवाल उठते हैं। हालांकि पीओएस मशीनों की डिमांड करीब दो महीने पहले ही की गई थी, लेकिन जिला प्रशासन की अनदेखी के कारण अभी तक मशीनें नहीं मिल पाई हैं।
31दिसंबर तक किए जाने थे सभी कार्यालय कैश लेस
नोटबंदीके बाद प्रदेश के उच्चाधिकारियों ने स्थानीय अधिकारियों को कैश लेस करने का पाठ पढ़ाया था। इसके लिए गत एक दिसंबर को हरियाणा के गृह सचिव रामनिवास ने सभी अधिकारियों कर्मचारियों से कहा कि वे ई-पेमेंट के ऑप्शन तलाशें और उन्हें तुरंत लागू करें। 31 दिसंबर तक सभी डिपार्टमेंट कैश के लेन-देने की प्रथा को खत्म करें और नए साल ‘मेरा मोबाइल-मेरा बैंक-मेरा बटुवा’ के साथ शुरू करें। इसके लिए उन्होंने नगर निगम से लेकर हुडा, एक्साइज एंड टैक्सेशन, पुलिस, जिला प्रशासन, तहसील, स्कूल, स्वास्थ्य विभाग, बिजली निगम समेत तमाम विभाग लोगों से पेमेंट 1 जनवरी से कैश में नहीं लेने के आदेश जारी किए थे। लेकिन ऐसा नहीं हुआ।
गुड़गांव में रोजाना 100 से अधिक जमीनों के दस्तावेजों के रजिस्ट्रेशन किए जाते हैं। जिनसे स्टांप ड्यूटी रजिस्ट्रेशन फीस से रोजाना 15 लाख रुपए तक कैश जमा होता है। जिसको जमा करने के लिए तहसील ऑफिस के कर्मचारियों की सिरदर्दी तो होती ही है, साथ ही घोटाले होने का भी अंदेशा रहता है।
तहसीलों से 30 से अधिक पीओएस मशीनों की हुई है डिमांड
^सभीतहसीलों के लिए करीब 30 से अधिक पीओएस मशीनों की डिमांड की गई थी। लेकिन अभी तक पीओएस मशीन नहीं मिल पाई है। जल्द ही तहसीलों का कामकाज कैश लेस किया जाएगा। -हरदीपसिंह, डीसी, गुड़गांव।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva